09/07/2019 | Administración LocalMunicipal
Oleiros
Secretaría Xeral
Mesa contratación - Pleno

Polo Concello Pleno en sesión extraordinaria celebrada o dia 27 de xuño do 2019, adoptouse o seguinte acordo que se transcribe e se publica en virtude do estabrecido nos artigos 21.4 do Regulamento da Lei de contratos do sector público, Real Decreto 817/2009, de 8 de maio, e disposicion adicional segunda da Lei 9/2017 de 8 de novembro: “Punto 11.- Adopcion, de acordo, se procede da constitución da Mesa de Contratación con caracter permanente para asuntos de competencia plenaria “Tendo en conta o disposto no art.326, apartado 7 da Disposición Adicional Segunda da Lei de Contratos do Sector Público, e os arts.21 e 22 do RD 817/2009, de desenvolvemento parcial da sinalada lei, as mesas de contratación nas entidades locais terán a seguinte composición, estarán presididas por un membro da Corporación ou un funcionario da mesma e formarán parte dela, como vocais, o Secretario ou, no seu caso o titular do órgano que teña atribuida a función de asesoramento xurídico, e o Interventor, ou, no seu caso, o titular do órgano que teña atribuidas as función de control económico-presupostario, así como aqueles outros que se designen polo órgano de contratación entre o persoal funcionario de carreira ou persoal laboral ao servizo da Corporación, ou membros electos da mesma, sin que o seu número, en total, sexa inferior a tres. Os membros electos que, no seu caso, formen parte da Mesa de Contratación non poderán supor mais dun tercio do total de membros da mesma. Actuará como Secretario un funcionario da Corporación. Nas entidades locais municipais, mancomunidades e consorcios locais, poderán integrarse na Mesa, persoal ao servizo das correspondentes Deputacións Provinciais ou Comunidades Autónomas uniprovinciais. En ningún caso poderán formar parte das Mesas de contratación nin emitir informes de valoración das ofertas, persoal eventual. Poderán formar parte da Mesa persoal funcionario interino únicamente cando non existan funcionarios de carreira suficientemente cualificados e así se acrediten no expediente. A Composición da Mesa publicarase no perfil de contratante do órgano de contratación correspondente. Poderanse constituir Mesas de Contratación permanentes. Proponse a adopción dos acordos seguintes: Primeiro.- Constituír a Mesa de Contratación Permanente do órgano de contratación pleno do Concello de Oleiros, que actuará como órgano de asistencia do órgano de contratación competente en tódolos contratos que asine esta entidade local e sexan obxecto de adxudicación mediante procedemento aberto, aberto simplificado, restrinxido, de diálogo competitivo, de licitación con negociación e de asociación para a innovación. Segundo.- Designar como membros da nomeada Mesa de Contratación Permanente a: Presidente.- D. Andres Jorge Rinne Adanez (alcalde). Vogais: Dª Sandra Fernández Fernández, concelleira delegada (de xeito especial) de economía, facenda e contratación. D. Jacobo Molina Sáenz, interventor municipal. Dª Mª Pilar Cela Álvarez, secretaria municipal. D. Samuel Nicolas Andres David Reynau Gurtubai, TAE de contratación. Secretario.- Manuel Dionisio Diego Maria Illescas Labella, administrativo do área de contratación. En caso de vacante, ausencia ou enfermidade e, en xeral, cando concorra algunha causa xustificada, o réxime de suplencias dos membros da Mesa de Contratación Permanente será o seguinte: Presidenta.- Dª Nayara Isabel Patricia Plens Alberton (1ª Tte. de alcalde). Vogais: D. Antonio Molinos Marcote, concelleiro delegado de ‘obras públicas’. Técnico/a municipal a nomear pola Dirección Xeral de Admón. Local que substitúa ó interventor municipal. Técnico/a municipal a nomear pola Dirección Xeral de Admón. Local que substitúa á secretaria municipal. Dª Susana Miranda Fernández, TAE asesora xurídica de cultura. Secretario.- Daniel Liviu Davesa Diaz de Teran, auxiliar administrativo do área de contratación. Tódolos membros da Mesa de Contratación Permanente terán voz e voto, agás o funcionario que desenvolva a secretaría da mesma, que unicamente terá voz. Ás reunións da Mesa de Contratación Permanente poderanse incorporar, previo acordo da mesma e a solicitude do/a presidente/a, o/as funcionario/as ou asesore/as especializado/as que resulten necesario/as, segundo a natureza dos asuntos a tratar, que actuarán con voz pero sen voto. Para a válida constitución da mesa deberán estar presentes a maioría absoluta dos seus membros e, en todo caso, o/a presidente/a, o secretario e o/a vogal que teña atribuídas as funcións correspondentes ó asesoramento xurídico e ó control económico-orzamentario do órgano. Terceiro.- Ordenar a publicación dos presentes acordos no Boletín Oficial da Provincia (BOP) e no Perfil do Contratante. Cuarto.- Dar traslado do nomeamento dos membros da Mesa de Contratación Permanente ós/ás designado/as.” Oleiros 3 de xullo do 2019 O ALCALDE, Angel García Seoane